
1. Vstavite, kar manjka.
1. Mi pokažeš punčko, ___________ si jo dobila za rojstni dan?
2. Psa, ___________ je ugriznil poštarja, so peljali k veterinarju.
3. Napišite obnovo pravljice, ____________ vam je bila najbolj všeč.
4. Vsaki čevlji, ________________ jih obujem, me tiščijo.
5. Film, ________________  je bil tebi tako všeč, me ni navdušil.
6. Gospod, _______________ pes je ugriznil poštarja, je raznašalca pošte odpeljal k zdravniku.
7. Gospodar, ___________ kmetijo so prodali, je umrl že pred leti.
8. Izrežite dva pravokotnika, _________________ robova merita 2 cm in 5 cm.
9. Moški, o _________________ sem vam pripovedovala, je moj mož.
10. Radi bi spoznali fanta, ______ je iz mrzle Save rešil našega Pufija.
11. Le kje bi našli mizarja, ______________ nam je pripovedovala babica?
12. Po nekajmesečnem iskanju smo našli hišo, ____________ si še v sanjah nismo mogli predstavljati.
13. Sadja imamo, ___________ si ga poželite.
14. Poštarja, __________ kolo so ukradli nepridipravi, so našli ob ribniku.
15. Pes, ___________ lastnik sem, je prestrašil otroke na dvorišču.
16. To so smuči, ____________ je naš alpinist smučal z Mont Everesta.
17. Viljamovka je hruška, ________________ aroma je zelo izrazita.
18. Samostan, _____________ stene in strop so v zelo slabem stanju, bodo kmalu obnovili.
19. Starši, ____________ otroci nimajo stalnega prebivališča v občini Vrhnika, oddajo vlogo za znižano plačilo vrtca v občini stalnega prebivališča staršev.



2. Odpravite napake in utemeljite popravke.
1. Vstopil je, brez da bi potrkal.
2. Jutri ne rabite priti na govorilno uro.
3. Ali rabimo to znati za izpit?
4. Pisatelj je pridobil na veljavi. 
5. NUK je obnovljena.
6. Finale je zanimivo.
7. Oče ne bere časopis.
8. Peter ni na tekmi.
9. Vrnil sem se iz obiska.
10. Kdo laja? 
11. Očala je razbita.
12. Ana je kupila zelen plašč, Vesna pa sivega. 
13. Za vodenje šole so zaprosili Rudolfa Steinerja, ki je ponudbo sprejel.
14. Z govorico telesa izražamo tudi naša čustva. 
15. 7 podanih odgovorov je bilo mnenja, da so sanje odraz naših težav.
16. Znanstveniki sklepajo, da osebe z disleksijo pri branju ne uporabljajo najbolj pomembnega in učinkovitega dela možganov.
17. Najnovejše spremembe so bile razglašene s strani Drnovška.
18. V sekundi je odgovoril kar na dva vprašanja.
19. Jaz in Marko smo skakali iz pomola.
20. Popust ne podleže plačilu z gotovinsko kartico.
21. Učenci se v šoli učijo tudi o sporazumevanju preko e-pošte. 
22. Učenci usvajajo znanje skozi igro.
23. Tekom pouka ne smemo piti, jesti in uporabljati mobija.
24. Hvala na kosilu.
25. Zanima me, če sem upravičena do odškodnine?


3. Odpravite napake.
1. Upam, da bo prošnja ugodno rešena. Zanjo se vam že vnaprej zahvaljujem.
2. Poklic scenarista je v vasi gotovo nekaj posebnega. Zato sta ga obiskali dekleti iz sedmega razreda.
3. Uradna pisma pošiljamo na urade, kadar kaj od njih zahtevamo, prosimo ali pošiljamo zahtevane dokumente.
4. Spoštovani, vabimo vas, da se seznanite, kaj omogočajo naši računalniki.
5. Iglice jeseni ne odpadejo, ampak ostanejo na drevesu. Iglice iglavcem ostanejo na drevesu več let.

4. [bookmark: _GoBack]Popravite e-sporočila študentk.

Spoštovani 

Rada bi prišla na pregled pravopisnega testa. Službo imam ob 12 do 16 ure. Ostale ure sem prosta. Kdaj bo naslednji rok?

S spoštovanjem

Polona 

___________________________________________________________________________

Spoštovani,
ko sem pregledala vašo dopolnitev urnikov nastopov, sem ugotovila, da se mi hospitalizacija pred nastopom za didaktiko slovenskega jezika in analiza mojega nastopa pri didaktiki književnosti časovno in datumsko prekrivata. Zanima me, če je mogoče, da se individualno z mentorico dogovorim za drug datum hospitalizacije pred nastopom oz. da zamenjam razred s katero izmed študentk, ki imajo nastop v razredu, ki ima bolj zgodno uro. 
Lep pozdrav
Ana Novak

Spoštovani,
moje ime je Ana Novak (3. letnik, 1. skupina, RP). Pri jeziku in pri književnosti mam vse v novembru skoraj, zato sva se s profesorjem Tomažem pogovarjala, če bi lahko 20.11 imela analizo mojega nastopa pri jeziku drugič, ker imam takrat nastop pri književnosti in nič drugega nemorem prestavit.
 
Lep pozdrav in hvala za razumevanje
Ana Novak

___________________________________________________________________________

[Odziv študentke na moje opozorilo, da se ni prijavila na izpit v VIS-u.]

Spoštovani gospa Soršak 

Mislila sem, da sem tako  prijavljena na vaš izpit, s tem,ko je pisalo se prijavljate.  Ne znam uporabljati tega sistema, saj sem vam povedala. Nisem ga še vešča. To bo bil moj prvi izpit. 

Zakaj mislite, da bi se slikala drugače. To sem v nedeljo.  Težave so se že začele takoj s prvim izpitom. Na pef Mb se je dalo vsaj kaj zmeniti. Nevem zakaj ne bi mogla opravljati in bi mi šli na roko, ter bi potem vpisali oceno? Prosim no, če lahko naredite izjemo. V sredo sem rekla zato, ker gre moja Maja k atiju in lahko pridem v Ljubljano. Sam Bog ve ,kdaj bodo potem razpisni drugi izpiti in se ne bom mogla udeležiti zaradi varstva. 

Torej, zelo bi mi pomenilo, če bi lahko uredili, da bi prišla vseeno jutri na izpit. Ker imam zabit urnik in si moram planirati. Se opravičujem, da sem izpadla tako nevešča  Visa. 

S spoštovanjem 

Novak Ana

